बॉलीवुड की बड़ी फिल्मों के बीच शाहरुख खान की आने वाली फिल्म जीरो जबरदस्त सुर्खियों में आ गई है। बताया जा रहा है कि इस फिल्म का ट्रेलर शाहरुख खान के जन्मदिन पर यानी 2 नंवबर को रिलीज होगा। वहीं हाल ही में इस फिल्म के ट्रेलर का पहला रिव्यू भी आ गया है। सोशल मीडिया पर जारी किए गए ट्रेलर के इस रिव्यू ने फैंस की उम्मीदें और एक्साइटमेंट बढ़ा दी है। अब तक सामने आए जीरो टीजर में शाहरुख खान को जबरदस्त तारीफें मिली हैं। ऐसे में देखना ये होगा कि ट्रेलर रिलीज के बाद ऑडिएंस का रिएक्शन कैसा होता है।